BAFS ไตรมาส 2 ขาดทุนลดลง 23% รับรายได้โตกระฉูด
BAFS ไตรมาส 2 ขาดทุนลดลง 23% มาที่ 175.01 ลบ. จากปีก่อน 228.03 ลบ. รับรายได้บริการ-ขายไฟฟ้า หนุนรับรายได้รวมโตกระฉูด
BAFS ไตรมาส 2 ขาดทุนลดลง 23% มาที่ 175.01 ลบ. จากปีก่อน 228.03 ลบ. รับรายได้บริการ-ขายไฟฟ้า หนุนรับรายได้รวมโตกระฉูด
10 ส.ค. 2564

บริษัท บริการเชื้อเพลิงการบินกรุงเทพ จำกัด (มหาชน) หรือ BAFS รายงานผลการดำเนินงานงวดไตรมาส 2/2564 สิ้นสุดวันที่ 30 มิ.ย.2564 ดังนี้

โดยผลการดำเนินงานงวดไตรมาสดังกล่าวมีผลขาดทุนลดลง เนื่องจากบริษัทมีรายได้รวม 424.6 ล้านบาท เพิ่มขึ้น 194.7 ล้านบาท คิดเป็นร้อยละ 84.7 เมื่อเทียบกับรายได้รวมของไตรมาส 2/2563 โดยมีรายได้ค่าบริการจํานวน 328.5 ล้านบาท เพิ่มขึ้น 114.5 ล้านบาท คิดเป็นร้อยละ 53.5 เมื่อเทียบกับช่วงเดียวกันของปีก่อน เนื่องจากปริมาณนํ้ามันอากาศยานและปริมาณนํ้ามันรวมทุกผลิตภัณฑ์ที่กลุ่มบริษัทให้บริการปรับเพิ่มขึ้น
รวมทั้งตามที่กลุ่มบริษัทเข้าซื้อกิจการผลิตและจําหน่ายกระแสไฟฟ้าจากพลังงานแสงอาทิตย์ให้แก่ภาครัฐ โดยลงทุนในโรงงานผลิตไฟฟ้าพลังงานแสงอาทิตย์จํานวน 7 โรงด้วยเงินลงทุนจํานวน 1,705 ล้านบาทในปลายไตรมาส 1/2564 ทําให้ในไตรมาส 2/2564 และช่วง 6 เดือนของปี 2564 กลุ่มบริษัทมีรายได้จากการขายไฟฟ้าจํานวน 88.8 ล้านบาท และ 119.7 ล้านบาทตามลําดับ